****

**ΡΥΘΜΙΖΟΜΕΝΗ ΠΛΗΡΟΦΟΡΙΑ**

**ΕΜΠΙΣΤΕΥΤΙΚΗ ΠΛΗΡΟΦΟΡΙΑ**

**Δελτίο Τύπου**

**Οικονομικά Αποτελέσματα**

**Χρήσης 2024**

**ΟΙΚΟΝΟΜΙΚΑ ΑΠΟΤΕΛΕΣΜΑΤΑ ΓΙΑ ΤΗ ΧΡΗΣΗ ΠΟΥ ΕΛΗΞΕ ΣΤΙΣ 31 ΔΕΚΕΜΒΡΙΟΥ 2024**

**Βρυξέλλες, 5 Μαρτίου 2025**

Η Cenergy Holdings S.A. (Χρηματιστήριο Euronext Βρυξελλών, Χρηματιστήριο Αθηνών: CENER), στο εξής «Cenergy Holdings» ή «ο Όμιλος», ανακοινώνει σήμερα τα οικονομικά της αποτελέσματα για τη χρήση που έληξε στις 31 Δεκεμβρίου 2024.

**Yψηλά περιθώρια κέρδους οδηγούν σε εξαιρετικές οικονομικές επιδόσεις**

**Συνοπτικά**

* **Πολύ υψηλά περιθώρια:** Το **αναπροσαρμοσμένο EBITDA**[[1]](#footnote-2)ανήλθε σε **272 εκατ. ευρώ** (27% αύξηση σε ετήσια βάση) ως απόρροια των ιστορικά υψηλών περιθωρίων κέρδους του τομέα σωλήνων χάλυβα τα οποία ανήλθαν σε 16,4%, ενώ ο τομέας καλωδίων σημείωσε περαιτέρω βελτίωση στα ήδη υψηλά περιθώρια κέρδους του.
* **Αύξηση πωλήσεων:** Οι **πωλήσεις** ανήλθαν σε **1,80 δισ. ευρώ,** +10% αύξηση σε ετήσια βάση.
* **Ισορροπημένη χρηματοοικονομική θέση**: Ο καθαρός δανεισμός ανήλθε σε **152 εκατ. ευρώ** και ο δείκτης μόχλευσης[[2]](#footnote-3) περιορίστηκε κάτω από **1x**.
* **Ισχυρό ανεκτέλεστο υπόλοιπο**[[3]](#footnote-4)**:** Η σταθερή εισροή νέων παραγγελιών και στους δύο τομείς κατά τη διάρκεια του έτους διαμόρφωσε το ανεκτέλεστο υπόλοιπο παραγγελιών στα **3,44 δισ. ευρώ** στις 31.12.2024.
* **Αυξημένα μερίσματα**: Τα ενοποιημένα καθαρά κέρδη μετά από φόρους αυξήθηκαν σε 139 εκατ. ευρώ, δίνοντας τη δυνατότητα για την πρόταση διανομής μερίσματος **0,14 ευρώ ανά μετοχή**, αυξημένου κατά 75% σε σχέση με το προηγούμενο έτος.
* Το **αναπροσαρμοσμένο EBITDA για το 2025 εκτιμάται μεταξύ 300 και 330 εκατ. ευρώ.**

|  |  |
| --- | --- |
| **Πωλήσεις (σε εκατ. ευρώ)** | *Ανά κλάδο:* |
|  |  |
| **a-EBITDA(σε εκατ. ευρώ)** | *Ανά κλάδο:* |
|  |  |

Σχολιάζοντας τις επιδόσεις του Ομίλου, ο κ. Αλέξης Αλεξίου, Διευθύνων Σύμβουλος της Cenergy Holdings δήλωσε:

*«Το 2024 ήταν ένα σημαντικό ορόσημο στην ιστορία της Cenergy Holdings, καθώς, παράλληλα με τη συνεχή ανοδική μας πορεία, σηματοδότησε και την έναρξη ενός νέου κεφαλαίου για τον Όμιλο. Η επιτυχημένη αύξηση μετοχικού κεφαλαίου επιβεβαίωσε την εμπιστοσύνη της αγοράς στις δυνατότητές μας, επιτρέποντάς μας να προχωρήσουμε στην κατασκευή ενός νέου, υπερσύγχρονου εργοστασίου καλωδίων στις Η.Π.Α., το οποίο αναμένεται να τεθεί σε λειτουργία έως το 2027.*

*Η πελατοκεντρική μας προσέγγιση και οι αποδεδειγμένες ικανότητες να εκτελούμε απαιτητικά ενεργειακά έργα υποδομής οδήγησαν όχι μόνο στην αύξηση των πωλήσεων και της κερδοφορίας, αλλά και σε σημαντική μείωση του δανεισμού, ενισχύοντας περαιτέρω τη χρηματοοικονομική μας θέση. Τα αποτελέσματα αυτά επιβεβαιώνουν την ανταγωνιστικότητά μας και θέτουν ως στόχο για το 2025 τη συνέχιση των ιστορικών επιδόσεων του 2024. Μια τόσο επιτυχημένη χρονιά δεν θα μπορούσε σίγουρα να έχει επιτευχθεί χωρίς τη δέσμευση όλων των ανθρώπων μας στις αξίες μας: ομαδικότητα, ασφάλεια, αριστεία και ηθική ακεραιότητα».*

**Επισκόπηση**

Το 2024, η Cenergy Holdings συνέχισε να αξιοποιεί τη διαρκώς αυξανόμενη ζήτηση στον ενεργειακό τομέα. Η ζήτηση για προϊόντα καλωδίων παρέμεινε ικανοποιητική συμβάλλοντας στη στήριξη των τιμών, ενώ τα ενεργειακά έργα εκτελέστηκαν ομαλά, αποτελώντας τον κύριο πυλώνα της αύξησης της κερδοφορίας του τομέα καλωδίων. Ο τομέας σωλήνων χάλυβα πέτυχε καλύτερες επιδόσεις από το 2023, λόγω βελτιωμένων περιθωρίων κέρδους, που προέκυψαν από το μείγμα εκτελεσμένων έργων. Η λειτουργική κερδοφορία (αναπροσαρμοσμένο EBITDA) ανήλθε σε 272 εκατ. ευρώ, σημειώνοντας αύξηση 27% σε σχέση με το 2023, ενώ τα καθαρά κέρδη μετά από φόρους ανήλθαν σε 139 εκατ. ευρώ. Ως εκ τούτου, η Διοίκηση θα προτείνει στη Τακτική Γενική Συνέλευση των Μετόχων τη διανομή μερίσματος 0,14 ευρώ ανά μετοχή, ποσό αυξημένο κατά 75% σε σχέση με το προηγούμενο έτος.

Νέα έργα, τόσο για τη Hellenic Cables όσο και για τη Σωληνουργεία Κορίνθου, αύξησαν το συνολικό ανεκτέλεστο υπόλοιπο παραγγελιών στα 3,44 δισ. ευρώ στο τέλος του έτους. Οι πρόσφατες αναθέσεις περιλαμβάνουν τη συμφωνία-πλαίσιο με τη Réseau de Transport Électricité (RTE) για το έργο Bretagne Sud, τη σύμβαση για υποθαλάσσιους σωλήνες χάλυβα στη Βόρεια Θάλασσα με την Subsea7, την πολυετή συμφωνία-πλαίσιο για καλώδια μέσης και χαμηλής τάσης με την Enexis Netbeheer για την επέκταση του ολλανδικού δικτύου, καθώς και τη σύμβαση 118 χλμ. σωλήνων χάλυβα υψηλής συχνότητας συγκόλλησης (HFW) με την Woodside Energy για το έργο Trion Offshore στον Κόλπο του Μεξικού.

Στον **τομέα των καλωδίων**, η δοκιμασμένη συνταγή για συνεχή ανάπτυξη και ισχυρές επιδόσεις διατηρήθηκε και συνοψίζεται στα εξής: υψηλή αξιοποίηση όλων των γραμμών παραγωγής σε συνδυασμό με την αποτελεσματική εκτέλεση υποβρυχίων και χερσαίων έργων υψηλών προδιαγραφών. Οι πωλήσεις έργων καλωδίων αυξήθηκαν κατά 57%, καταδεικνύοντας τη στρατηγική του Ομίλου για αύξηση προστιθέμενης αξίας έναντι όγκου πωλήσεων. Ταυτόχρονα τα καλώδια χαμηλής και μέσης τάσης διατήρησαν τα περιθώρια κερδοφορίας τους σε ικανοποιητικά επίπεδα. Όλα τα παραπάνω συνέβαλαν σε σημαντική αύξηση στο αναπροσαρμοσμένο EBITDA κατά 19% σε ετήσια βάση, το οποίο ανήλθε σε 179 εκατ. ευρώ. Η ανάθεση πολλών νέων έργων, τόσο για υποβρύχια όσο και για χερσαία καλώδια, ενίσχυσε το ανεκτέλεστο υπόλοιπο παραγγελιών του τομέα που έφτασε σε νέα ιστορικά υψηλά επίπεδα ύψους 3,01 δισ. ευρώ. Η σταθερή ροή έργων διασφαλίζει ότι η Hellenic Cables παραμένει βασικός παίκτης στην ταχέως αναπτυσσόμενη αγορά ενεργειακής μετάβασης και τροφοδοτεί τα σχέδιά της για περαιτέρω επέκταση με σκοπό την εξυπηρέτηση της αγοράς, τόσο των υποβρυχίων όσο και των χερσαίων καλωδίων. Ο τομέας πραγματοποίησε ήδη σημαντικές κεφαλαιουχικές δαπάνες ύψους 217 εκατ. ευρώ το 2024, που περιλαμβάνουν την επέκταση του εργοστασίου υποβρυχίων καλωδίων στην Κόρινθο, των εργοστασίων χερσαίων καλωδίων σε Θήβα και Ελεώνα, καθώς και τη νέα παραγωγική μονάδα στη Βαλτιμόρη στο Μέριλαντ των ΗΠΑ.

Για τον **τομέα των σωλήνων χάλυβα**, το 2024 χαρακτηρίστηκε από την εκτέλεση ενός μείγματος έργων με υψηλά περιθώρια που οδήγησε σε ιστορικά υψηλή κερδοφορία. Παρά το γεγονός ότι οι πωλήσεις ήταν ελαφρώς χαμηλότερες σε σύγκριση με το 2023, η λειτουργική κερδοφορία (αναπροσαρμοσμένο EBITDA) ανήλθε σε 94 εκατ. ευρώ, σημειώνοντας σημαντική αύξηση κατά 46% σε ετήσια βάση. Κατά τη διάρκεια του έτους, ο τομέας των σωλήνων χάλυβα επικεντρώθηκε στην επιτυχή εκτέλεση ιδιαίτερα απαιτητικών έργων, όπως οι υποθαλάσσιοι αγωγοί της Chevron στα πεδία Tamar και Leviathan ανοιχτά του Ισραήλ, έργα υποθαλάσσιων αγωγών στην Αυστραλία, τη Βόρεια Θάλασσα και τη Νορβηγική Θάλασσα, ένας αγωγός δέσμευσης και αποθήκευσης διοξειδίου του άνθρακα (CCS) στις Η.Π.Α., καθώς και πολλά έργα στην Ιταλία για τη Snam, μεταξύ άλλων.

Επιπρόσθετα, η Σωληνουργεία Κορίνθου υλοποίησε ένα φιλόδοξο σχέδιο για τη βελτιστοποίηση της παραγωγικής της ικανότητας, με την εγκατάσταση νέας αποκλειστικής γραμμής τελικής επεξεργασίας. Η αναβάθμιση αυτή επιτρέπει στις γραμμές παραγωγής σωλήνων ευθείας ραφής και ελικοειδούς ραφής βυθισμένου τόξου (LSAW και HSAW, αντίστοιχα) να λειτουργούν ανεξάρτητα, επιλύοντας προβλήματα συμφόρησης στην παραγωγή. Η συγκεκριμένη επένδυση θα βοηθήσει τον τομέα να διαχειριστεί πιο αποτελεσματικά το ανεκτέλεστο υπόλοιπο παραγγελιών ύψους 430 εκατ. ευρώ, ενώ ταυτόχρονα υποστηρίζει τον στρατηγικό στόχο της αύξησης της παραγωγής, σωλήνων LSAW που προορίζονται για υποθαλάσσια και χερσαία έργα φυσικού αερίου υψηλής προστιθέμενης αξίας, καθώς και αγωγών δέσμευσης και αποθήκευσης άνθρακα (CCS). Παράλληλα, η μονάδα παραγωγής HSAW στοχεύει σε χερσαίους αγωγούς μεγάλης διαμέτρου για τη μεταφορά φυσικού αερίου και υδρογόνου.

**Οικονομική Επισκόπηση Ομίλου**

**Ανάλυση κερδοφορίας**

| ***Ποσά σε χιλιάδες ευρώ*** | **2024** | **2023** | **Μεταβολή (%)** | **4ο Τρίμηνο 2024** | **4ο Τρίμηνο 2023** | **Μεταβολή (%)** |
| --- | --- | --- | --- | --- | --- | --- |
| **Πωλήσεις** | **1.796.448** | **1.627.724** | ***10%*** | **536.220** | **458.068** | ***17%*** |
| Μικτό κέρδος | 294.276 | 226.441 | ***30%*** | 81.000 | 74.640 | ***9%*** |
| *Περιθώριο μικτού κέρδους (%)* | *16,4%* | *13,9%* | *247 μβ* | *15,1%* | *16,3%* | *-119 μβ* |
| **Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA)** | **272.139** | **213.785** | ***27%*** | **78.367** | **68.796** | ***14%*** |
| *Περιθώριο α-EBITDA (%)* | *15,1%* | *13,1%* | *201 μβ* | *14,6%* | *15,0%* | *-40 μβ* |
| **Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)** | **276.228** | **199.228** | ***39%*** | **79.374** | **62.474** | ***27%*** |
| *Περιθώριο EBITDA (%)* | *15,4%* | *12,2%* | *314 μβ* | *14,8%* | *13,6%* | *-116 μβ* |
| **Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT)** | **237.528** | **183.896** | ***29%*** | **68.919** | **60.733** | ***13%*** |
| *Περιθώριο a-EBIT (%)* | *13,2%* | *11,3%* | *192 μβ* | *12,9%* | *13,3%* | *-41 μβ* |
| **Κέρδη προ φόρων, χρηματοδοτικών και επενδυτικών αποτελεσμάτων (EBIT)** | **241.618** | **169.339** | ***43%*** | **69.926** | **54.411** | ***29%*** |
| *Περιθώριο EBIT (%)* | *13,4%* | *10,4%* | *305 μβ* | *13,0%* | *11,9%* | *-116 μβ* |
| Καθαρό χρηματοοικονομικό κόστος | (62.387) | (73.982) | *-16%* | (13.787) | (19.156) | *-28%* |
| **Κέρδη προ φόρου εισοδήματος** | **179.230** | **95.357** | ***88%*** | **56.139** | **35.255** | ***59%*** |
| Κέρδη χρήσης μετά από φόρους | 139.404 | 72.958 | *91%* | 39.135 | 25.798 | *52%* |
| *Καθαρό περιθώριο κέρδους (%)* | *7,8%* | *4,5%* | *328 μβ* | *7,3%* | *5,6%* | *167 μβ* |
| Κέρδη μετά από φόρους και δικαιώματα μειοψηφίας | 139.400 | 72.955 | *91%* | 39.134 | 25.797 | *52%* |

*Πηγή: Ενοποιημένη Κατάσταση Αποτελεσμάτων (Παράρτημα Α) και ΕΜΑ (Παράρτημα Δ)*

|  |  |  |  |  |  |  |
| --- | --- | --- | --- | --- | --- | --- |
| ***Ποσά σε χιλιάδες ευρώ*** | **2024** | **2023** | **Μεταβολή (%)** | **4ο Τρίμηνο 2024** | **4ο Τρίμηνο 2023** | **Μεταβολή (%)** |
| ***Κέρδη ανά μετοχή*** | ***0,71536*** | ***0,38364*** | ***86%*** | ***0,20083*** | ***0,13566*** | ***48%*** |

Οι πωλήσεις αυξήθηκαν κατά 10% σε ετήσια βάση και ανήλθαν σε 1.796 εκατ. ευρώ. Η αύξηση οφείλεται στον υψηλότερο, σε σχέση με το προηγούμενο έτος (+57%), κύκλο εργασιών ) καλωδιακών έργων που ανήλθε σε 207 εκατ. ευρώ. καλύπτοντας τη μείωση από τις πωλήσεις καλωδίων ενέργειας και τηλεπικοινωνιών και σωλήνων χάλυβα, διαμορφώνοντας παράλληλα το τέταρτο τρίμηνο του 2024 ως το ισχυρότερο του έτους σε πωλήσεις.

Το βελτιωμένο μείγμα έργων στον τομέα των σωλήνων χάλυβα, σε συνδυασμό με την αυξημένη συνεισφορά των καλωδιακών έργων στις συνολικές πωλήσεις, συντέλεσε στη σημαντική αύξηση του λειτουργικού περιθωρίου, το οποίο με τη σειρά του επηρέασε το αναπροσαρμοσμένο EBITDA που ανήλθε σε 272 εκατ. ευρώ, 27% πάνω σε σύγκριση με το 2023. Στο τελευταίο τρίμηνο του έτους, τα περιθώρια διατηρήθηκαν γύρω στο 15%, προσθέτοντας επιπλέον 78 εκατ. ευρώ στην ετήσια λειτουργική κερδοφορία (+14% σε ετήσια βάση και +5% σε τριμηνιαία βάση). Τα υψηλότερα και αυξανόμενα περιθώρια κατά τη διάρκεια του 2024 επιβεβαιώνουν αφενός την ικανότητα του τομέα σωλήνων χάλυβα να επωφελείται από τις ευνοϊκές συνθήκες της αγοράς και αφετέρου τη στρατηγική για προϊόντα υψηλής αξίας και στους δύο τομείς.

Με τη μείωση των επιτοκίων κατά το δεύτερο εξάμηνο του έτους, το καθαρό χρηματοοικονομικό κόστος υποχώρησε σημαντικά κατά 16% στα 62 εκατ. ευρώ από 74 εκατ. ευρώ την αντίστοιχη περσινή περίοδο. Παράλληλα, το μέσο επιτόκιο δανεισμού του Ομίλου μειώθηκε κατά 123 μονάδες βάσης και διαμορφώθηκε περίπου στο 5,2% στο τέλος του έτους. Ωστόσο, τα υψηλότερα μέσα επίπεδα δανεισμού κατά τη διάρκεια του έτους λόγω των επενδύσεων στην παραγωγική δυναμικότητα των καλωδίων και των εποχικά αυξημένων αναγκών σε κεφάλαιο κίνησης, δεν επέτρεψαν περαιτέρω μείωση του χρηματοοικονομικού κόστους.

Η ισχυρή λειτουργική κερδοφορία, η μείωση του καθαρού χρηματοοικονομικού κόστους και το θετικό αποτέλεσμα μετάλλου στον τομέα των καλωδίων για το 2024 οδήγησαν σε αύξηση κατά 88% των κερδών προ φόρων, τα οποία ανήλθαν σε 179 εκατ. ευρώ. Τα καθαρά κέρδη μετά από φόρους ακολούθησαν την ίδια πορεία, φτάνοντας τα 139 εκατ. ευρώ (7,8% των πωλήσεων), σχεδόν υπερδιπλάσια από τα 73 εκατ. ευρώ όπως είχαν διαμορφωθεί το 2023.

**Ενοποιημένη Κατάσταση Οικονομικής Θέσης (Απλουστευμένη)**

| *Ποσά σε χιλιάδες ευρώ* |  | **31 Δεκεμβρίου 2024** |  | **31 Δεκεμβρίου 2023** |
| --- | --- | --- | --- | --- |
| **ΕΝΕΡΓΗΤΙΚΟ** |  |  |  |  |
| Ενσώματα πάγια |  | 850.478 |  | 627.459 |
| Άυλα πάγια |  | 40.902 |  | 36.191 |
| Συμμετοχές σε συγγενείς επιχειρήσεις |  | 31.913 |  | 34.202 |
| Λοιπά μη κυκλοφορούντα περιουσιακά στοιχεία |  | 25.347 |  | 23.345 |
| **Μη κυκλοφορούν ενεργητικό** |  | **948.640** |  | **721.196** |
| Αποθέματα |  | 505.580 |  | 444.360 |
| Εμπορικές και λοιπές απαιτήσεις |  | 139.588 |  | 243.579 |
| Συμβατικά περιουσιακά στοιχεία |  | 242.572 |  | 227.203 |
| Ταμειακά διαθέσιμα και ισοδύναμα |  | 442.461 |  | 183.400 |
| Λοιπά κυκλοφορούντα περιουσιακά στοιχεία |  | 23.546 |  | 19.420 |
| **Κυκλοφορούν ενεργητικό** |  | **1.353.747** |  | **1.117.962** |
| **ΣΥΝΟΛΟ ΕΝΕΡΓΗΤΙΚΟΥ** |  | **2.302.387** |  | **1.839.158** |
| **ΙΔΙΑ ΚΕΦΑΛΑΙΑ** |  | **710.897** |  | **405.078** |
| **ΥΠΟΧΡΕΩΣΕΙΣ** |  |  |  |  |
| Δάνεια |  | 243.480 |  | 208.414 |
| Υποχρεώσεις από μισθώσεις |  | 6.315 |  | 6.244 |
| Αναβαλλόμενες φορολογικές υποχρεώσεις |  | 61.013 |  | 43.332 |
| Λοιπές μακροπρόθεσμες υποχρεώσεις |  | 22.473 |  | 30.284 |
| **Μακροπρόθεσμες υποχρεώσεις** |  | **333.281** |  | **288.273** |
| Δάνεια |  | 342.048 |  | 343.962 |
| Υποχρεώσεις από μισθώσεις |  | 2.837 |  | 2.352 |
| Εμπορικές και λοιπές υποχρεώσεις |  | 667.000 |  | 519.926 |
| Συμβατικές υποχρεώσεις |  | 200.853 |  | 252.627 |
| Λοιπές βραχυπρόθεσμες υποχρεώσεις |  | 45.472 |  | 26.940 |
| **Βραχυπρόθεσμες υποχρεώσεις** |  | **1.258.209** |  | **1.145.807** |
| **ΣΥΝΟΛΟ ΥΠΟΧΡΕΩΣΕΩΝ** |  | **1.591.490** |  | **1.434.080** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** |  | **2.302.387** |  | **1.839.158** |

*\*Πηγή: Ενοποιημένη Κατάσταση Οικονομικής Θέσης (Παράρτημα Γ)*

Οι προγραμματισμένες επενδύσεις για την ενίσχυση της παραγωγικής δυναμικότητας και στους δύο τομείς απαίτησαν συνολικές δαπάνες ύψους 259 εκατ. ευρώ το 2024 (σε σύγκριση με 138 εκατ. ευρώ το 2023), κατανεμημένες σε 217 εκατ. ευρώ για τον τομέα των καλωδίων και 41 εκατ. ευρώ για τον τομέα των σωλήνων χάλυβα.

Το 2024 το κεφάλαιο κίνησης[[4]](#footnote-5) έγινε αρνητικό και ανήλθε σε - 6 εκατ. ευρώ στις 31 Δεκεμβρίου 2024, σημειώνοντας μια σημαντική μείωση ύψους 119 εκατ. ευρώ συγκριτικά με το τέλος του προηγούμενου έτους. Η μείωση αυτή παρατηρήθηκε και στους δύο τομείς και οφείλεται κυρίως στο χρονοδιάγραμμα των «οροσήμων πληρωμών» («milestone payments») για τα έργα που εκτελούνται αλλά και στους βελτιωμένους όρους πληρωμής που συμφωνήθηκαν με συνεργάτες της εφοδιαστικής αλυσίδας του Ομίλου. Ωστόσο, μεσοπρόθεσμα τα διατηρήσιμα επίπεδα κεφαλαίου κίνησης βρίσκονται εντός εύρους 6% έως 9% επί των πωλήσεων. Σε κάθε περίπτωση, η μελλοντική εξέλιξη του κεφαλαίου κίνησης θα εξαρτηθεί σε μεγάλο βαθμό από το χρονοδιάγραμμα των προκαταβολών και των άλλων πληρωμών στα ενεργειακά έργα, καθώς και από την εξέλιξη των διεθνών τιμών των πρώτων υλών.

Η Αύξηση Μετοχικού Κεφαλαίου που πραγματοποιήθηκε τον Οκτώβριο του 2024 προφανώς επηρέασε τον καθαρό δανεισμό του Ομίλου. Αν όμως παραβλέψει κανείς την άμεση επίδραση της Αύξησης Μετοχικού Κεφαλαίου στον καθαρό δανεισμό, παρατηρεί πως και οι δύο τομείς της εταιρείας δημιούργησαν επαρκείς ταμειακές εισροές για να χρηματοδοτηθούν οι αυξημένες κεφαλαιουχικές δαπάνες. Συγκεκριμένα, ο καθαρός δανεισμός στις 31 Δεκεμβρίου 2024 ανήλθε σε 152 εκατ. ευρώ, έναντι 378 εκατ. το προηγούμενο έτος, σημειώνοντας μείωση κατά 225 εκατ. ευρώ. Από τη μείωση αυτή, μόνο τα 173 εκατ. ευρώ οφείλονται στη βελτιωμένη ταμειακή θέση της μητρικής λόγω της Αύξησης Μετοχικού Κεφαλαίου: από τα 200 εκατ. ευρώ που αντλήθηκαν, τα 13 εκατ. ευρώ κάλυψαν έξοδα της Αύξησης και άλλα 14 εκατ. ευρώ κατατέθηκαν ως μετοχικό κεφάλαιο στη θυγατρική εταιρεία στις ΗΠΑ. Αυτή τα διατήρησε ως ταμειακά διαθέσιμα στο τέλος του έτους με στόχο να τα χρησιμοποιήσει για την ανάπτυξη του νέου εργοστασίου χερσαίων καλωδίων στο Μέριλαντ. Με άλλα λόγια, η συνετή διαχείριση του κεφαλαίου κίνησης και η ισχυρή απόδοση οδήγησαν σε ελεύθερες ταμειακές ροές[[5]](#footnote-6) ύψους 48 εκατ. ευρώ για το 2024, οι οποίες με τη σειρά τους συνέβαλαν σε μείωση του καθαρού δανεισμού κατά περίπου 52 εκατ. ευρώ.

**Οικονομικές επιδόσεις ανά επιχειρηματικό κλάδο**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Ποσά σε*  *χιλιάδες ευρώ* | **Πωλήσεις** | | **EBITDA** | | **a-EBITDA** | | **EBIT** | | **Κέρδη προ φόρων** | |
| **Κλάδος** | **2024** | **2023** | **2024** | **2023** | **2024** | **2023** | **2024** | **2023** | **2024** | **2023** |
| Καλώδια | 1.223.535 | 1.046.871 | 185.975 | 138.485 | 179.415 | 150.276 | 161.582 | 118.244 | 114.923 | 72.230 |
| Σωλήνες Χάλυβα | 572.913 | 580.853 | 91.323 | 61.394 | 93.793 | 64.159 | 81.113 | 51.758 | 63.080 | 23.705 |
| Λοιπές δραστηριότητες | - | - | (1.069) | (651) | (1.069) | (651) | (1.077) | (662) | 1.228 | (579) |
| **Σύνολο** | **1.796.448** | **1.627.724** | **276.228** | **199.228** | **272.139** | **213.785** | **241.618** | **169.339** | **179.230** | **95.357** |

*Πηγή: Ενοποιημένη Κατάσταση Αποτελεσμάτων (Παράρτημα Α), Χρηματοοικονομική Πληροφόρηση ανά κλάδο (Παράτημα B) και ΕΜΑ (Παράρτημα Δ)*

**Καλώδια**

Οι πωλήσεις για τον τομέα των καλωδίων ανήλθαν σε 1.224 εκατ. ευρώ (+17% σε ετήσια βάση), με την αύξηση να οφείλεται, όπως ήδη αναφέρθηκε, στα έργα καλωδίων (+57% αύξηση σε ετήσια βάση). Τo αναπροσαρμοσμένο EBITDA ανήλθε σε 179 εκατ. ευρώ (+19% αύξηση σε ετήσια βάση) με τα περιθώρια κέρδους να ανέρχονται σε 14,7%, αυξημένα κατά 31 μ.β. σε σύγκριση με το 2023, αποτελώντας τους κύριους παράγοντες της βελτιωμένης κερδοφορίας του τομέα. Επιπρόσθετα, η σταθερή ζήτηση για προϊόντα καλωδίων βοήθησε να διατηρηθούν τα περιθώρια κέρδους σε ικανοποιητικά επίπεδα.

Το 2024, η Hellenic Cables συμμετείχε ενεργά σε πολλούς διαγωνισμούς και ανέλαβε αρκετά **νέα έργα** που καλύπτουν όλο το φάσμα της αγοράς ενέργειας. Πιο συγκεκριμένα:

**Διασυνδέσεις:**

* Σύμβαση με την Elia Asset NV/SA, σε κοινοπραξία με την DEME, για τη μελέτη, προμήθεια, κατασκευή και εγκατάσταση (EPCI) υποβρύχιων καλωδίων 220kV συνολικού μήκους 165 χλμ. για τη σύνδεση μεταξύ του τεχνητού «ενεργειακού νησιού» στην περιοχή του αιολικού πάρκου Princess Elisabeth και των ακτών του Βελγίου.
* Το έργο με το «κλειδί στο χέρι» από τον ΑΔΜΗΕ για τον σχεδιασμό, την προμήθεια και την εγκατάσταση υπογείων και υποβρυχίων καλωδίων 150kV XLPE, που θα αναβαθμίσει τις ηλεκτρικές διασυνδέσεις Κεφαλονιάς-Ζακύνθου και Λευκάδας-Κεφαλονιάς.
* Συμφωνία πλαίσιο, ως κοινοπραξία με την Jan De Nul Luxemburg SA, με την Réseau de Transport d’Électricité (RTE). Το ανατεθέν έργο «Bretagne Sud» περιλαμβάνει τον σχεδιασμό, την κατασκευή και την εγκατάσταση υποβρύχιων καλωδίων υψηλής τάσης καθώς και τον σχεδιασμό, την κατασκευή και την προμήθεια χερσαίων καλωδιακών συστημάτων υψηλής τάσης για την υποστήριξη των στόχων της Γαλλίας για ανανεώσιμες πηγές ενέργειας. Η Hellenic Cables θα προμηθεύσει 390 χλμ. καλωδίων τάσης 225kV, από τα οποία 150 χλμ. θα είναι υποβρύχια και τα 240 χλμ. χερσαία.

**Χερσαία έργα και συμβάσεις πλαίσιο:**

* Η Amprion GmbH, ένας από τους κορυφαίους Διαχειριστές Συστημάτων Μεταφοράς (TSOs) στην Ευρώπη, ανέθεσε την υλοποίηση δύο συστημάτων υπόγειας μεταφοράς εναλλασσόμενου ρεύματος AC 380kV στη Γερμανία που αφορούν τα έργα Borgholzhausen (BHH, ENLAG16) και Conneforde-Cloppenburg -Merzen (CCM, BBPIG6, Τμήμα Α και C).
* Πολυετής συμφωνία-πλαίσιο με την Enexis Netbeheer για καλώδια μέσης και χαμηλής τάσης που θα χρησιμοποιηθούν στην επέκταση του δικτύου ηλεκτρικής ενέργειας στην Ολλανδία.
* Τριετής συμφωνία-πλαίσιο με τη RTE για την προμήθεια 170 χλμ. καλωδίων 90kV και 420 χλμ. καλωδίων 225kV και των σχετικών εξαρτημάτων τους και την υλοποίηση της συναρμολόγησης των συστημάτων καλωδίων για τα έργα ανάπτυξης υπόγειου δικτύου σε όλη τη Γαλλία.

**Υπεράκτια Αιολικά Πάρκα:**

* Σύμβαση με την Seaway7 για τον σχεδιασμό, την κατασκευή, τον έλεγχο και την προμήθεια (έως και) 205 χλμ. υποβρυχίων καλωδίων inter-array, τάσης 66kV και των συναφών εξαρτημάτων τους για τα αιολικά πάρκα Bałtyk II και III που βρίσκονται στη νοτιοδυτική Βαλτική Θάλασσα, εντός των πολωνικών χωρικών υδάτων.
* Συμφωνία για την προμήθεια 65 χλμ. inter-array καλωδίων 132kV για το έργο Leading Light Wind στη Νέα Υόρκη, που αναπτύσσεται από την Invenergy σε συνεργασία με την energyRe. Η παράδοση προγραμματίζεται για το 2030.

Συνολικά, η Hellenic Cables εξασφάλισε νέες παραγγελίες που ξεπερνούν το 1 δισ. ευρώ, τόσο για έργα όσο και για μακροπρόθεσμες συμβάσεις-πλαίσιο. Ως αποτέλεσμα, το ανεκτέλεστο του τομέα ξεπέρασε το όριο των 3 δισ. ευρώ στις 31 Δεκεμβρίου 2024, διαμορφώνοντας ένα νέο ιστορικά υψηλό επίπεδο ανεκτέλεστου υπολοίπου παραγγελιών (2,50 δισ. ευρώ στις 31/12/23).

Ταυτόχρονα, κατά τη διάρκεια του έτους, πολλά έργα εκτελέστηκαν με επιτυχία, είτε εξ ολοκλήρου είτε τμηματικά. Μεταξύ άλλων, ολοκληρώθηκε η εγκατάσταση για τα έργα διασύνδεσης «με το κλειδί στο χέρι» μεταξύ Λαυρίου - Σερίφου και Σερίφου - Μήλου (φάση 4 της διασύνδεσης των Κυκλάδων, με συνολικό μήκος καλωδίων 170 χλμ.), η παραγωγή καλωδίων διασύνδεσης 66kV για τη φάση Γ του υπεράκτιου αιολικού πάρκου Doggerbank στο Ηνωμένο Βασίλειο και η παραγωγή καλωδίων για το υπεράκτιο αιολικό πάρκο Revolution στις ΗΠΑ και το υπεράκτιο αιολικό πάρκο Hai Long στην Ταϊβάν. Επίσης μέχρι το τέλος του 2024 ολοκληρώθηκε και η παραγωγή των 105 χλμ. υποβρύχιου export καλωδίου (220kV) για το έργο OstWind 3 στη Γερμανία ενώ αρκετά άλλα έργα προχώρησαν σύμφωνα με τον προγραμματισμό, όπως τα export καλώδια για τα υπεράκτια αιολικά πάρκα Thor στη Δανία και Baltyk II στην Πολωνία, η διασύνδεση της πλατφόρμας DolWin Kappa στη Γερμανία και τα καλώδια διασύνδεσης για τα υπεράκτια αιολικά πάρκα Thor και East Anglia 3 στο Ηνωμένο Βασίλειο.

Το καθαρό χρηματοοικονομικό κόστος αυξήθηκε ελαφρώς (1,6% σε ετήσια βάση) στα 47 εκατ. ευρώ λόγω των αυξημένων αναγκών χρηματοδότησης των εν εξελίξει επενδυτικών προγραμμάτων σε διάφορες μονάδες παραγωγής και τις ανάγκες κεφαλαίου κίνησης των καλωδιακών έργων. Τα κέρδη προ φόρων αυξήθηκαν κατά 59% σε ετήσια βάση και ανήλθαν σε 115 εκατ. ευρώ, έναντι 72 εκατ. ευρώ το 2023, με τα καθαρά κέρδη μετά από φόρους να ακολουθούν την ίδια πορεία και να ανέρχονται στα 90 εκατ. ευρώ (55,5 εκατ. ευρώ το 2023).

Οι συνεχιζόμενες επενδύσεις αύξησαν τον καθαρό δανεισμό του τομέα κατά σχεδόν 10 εκατ. ευρώ και διαμορφώθηκε στα 314 εκατ. ευρώ στις 31 Δεκεμβρίου 2024, ενώ το κεφάλαιο κίνησης μειώθηκε σημαντικά κατά 85 εκατ. ευρώ σε σύγκριση με το τέλος του προηγούμενου έτους.

Οι κεφαλαιουχικές δαπάνες του τομέα ανήλθαν σε 217 εκατ. ευρώ το 2024 και αφορούσαν κυρίως:

* δαπάνες ύψους 121 εκατ. ευρώ στο εργοστάσιο υποβρυχίων καλωδίων της Κορίνθου, κυρίως για την υλοποίηση της προγραμματισμένης επέκτασης της παραγωγικής δυναμικότητάς του. Η νέα δυναμικότητα θα είναι διαθέσιμη σταδιακά κατά τη διάρκεια του 2025,
* δαπάνες ύψους 65 εκατ. ευρώ για νέες γραμμές παραγωγής και νέο εξοπλισμό στα εργοστάσια χερσαίων καλωδίων στη Θήβα. Με τις επενδύσεις αυτές, θα δημιουργηθεί μια υπερσύγχρονη μονάδα παραγωγής καλωδίων μέσης, υψηλής και υπερυψηλής τάσης για υπέργεια και υπόγεια εγκατάσταση που θα ολοκληρωθεί έως το τέλος του 2025. Το εργοστάσιο του Ελεώνα στη Βοιωτία ξεκίνησε τη λειτουργία του το 2024 και οι περαιτέρω επενδύσεις προχωρούν ώστε σύντομα να αποτελέσει ένα κέντρο αριστείας για την παραγωγή καλωδίων χαμηλής τάσης,
* δαπάνες 2 εκατ. ευρώ για το εργοστάσιο στο Βουκουρέστι και
* δαπάνες 28 εκατ. ευρώ, απαραίτητες στο σχέδιο κατασκευής του εργοστασίου στις ΗΠΑ.

**Σωλήνες Χάλυβα**

Ο τομέας των σωλήνων χάλυβα συνέχισε το 2024 την ισχυρή επίδοσή του που ξεκίνησε ένα χρόνο νωρίτερα. Οι πωλήσεις ξεπέρασαν πάλι τα 570 εκατ. ευρώ, ενώ το αναπροσαρμοσμένο EBITDA αυξήθηκε σημαντικά στα 94 εκατ. ευρώ (+46% σε ετήσια βάση). Η κερδοφορία αυτή είναι αποτέλεσμα υψηλότερων όγκων παραγωγής, καλύτερου από άποψη περιθωρίου μείγματος έργων και υψηλής αξιοποίησης της παραγωγικής δυναμικότητας. Οι σταθερά υψηλές τιμές ενέργειας και η ανάγκη εναλλακτικών διαδρομών για το φυσικό αέριο διατήρησαν τη ζήτηση για σωλήνες με αποτέλεσμα την επανεκκίνηση πολλών έργων αγωγών και την εσπευσμένη υλοποίησή τους. Σε αυτό το ενθαρρυντικό εμπορικό περιβάλλον, η Σωληνουργεία Κορίνθου ισχυροποίησε τη θέση της ως κατασκευαστής σωλήνων χάλυβα για τη μεταφορά φυσικού αερίου, υδρογόνου και διοξειδίου του άνθρακα.

Εντός του έτους ο τομέας εκτέλεσε με επιτυχία αρκετά σημαντικά έργα, όπως:

* Το έργο Tamar της Chevron στο Ισραήλ, έναν υποθαλάσσιο αγωγό φυσικού αερίου βάθους 152 χλμ. με εξωτερική διάμετρο 20 ιντσών που κατασκευάστηκε στη γραμμή σωλήνων ευθείας ραφής βυθισμένου τόξου (LSAW),
* Έναν αγωγό 60 χλμ. από σωλήνες χάλυβα υψίσυχνης συγκόλλησης (HFW) με διάμετρο 20” & 24” για έργα δέσμευσης και αποθήκευσης άνθρακα στις ΗΠΑ,
* Την παραγωγή ενός μεγάλου έργου αγωγού στην Αυστραλία, με εξωτερική διάμετρο 26 ιντσών που κατασκευάστηκε στη γραμμή σωλήνων ευθείας ραφής βυθισμένου τόξου (LSAW),
* Διάφορα έργα στην Ιταλία για τη Snam, η πλειονότητα των οποίων αφορά σωλήνες πιστοποιημένους για μεταφορά υδρογόνου έως και 100%,
* Το έργο Leviathan της Chevron στο Ισραήλ, έναν υποθαλάσσιο αγωγό φυσικού αερίου για μεγάλα βάθη, με μήκος 118 χλμ. και εξωτερική διάμετρο 20 ιντσών που κατασκευάστηκε στη γραμμή σωλήνων ευθείας ραφής βυθισμένου τόξου (LSAW),
* Διάφορους υποθαλάσσιους αγωγούς για έργα στη Βόρεια και Νορβηγική Θάλασσα από σωλήνες υψίσυχνης συγκόλλησης (HFW),
* Τη μερική παραγωγή του υποθαλάσσιου αγωγού φυσικού αερίου Neptun deep της OMV Petrom στη Ρουμανία, μήκους 162 χλμ. με εξωτερική διάμετρο 20 ιντσών που κατασκευάζεται στη γραμμή ευθείας ραφής βυθισμένου τόξου (LSAW).

Παράλληλα, το ανεκτέλεστο του τομέα ανήλθε σε 430 εκατ. ευρώ, ενώ η Σωληνουργεία Κορίνθου εξασφάλισε σημαντικά νέα έργα εντός του 2024, μεταξύ των οποίων:

* την ανάθεση  27χλμ. σωλήνων υψίσυχνης συγκόλλησης (HFW) από την Technip Fmc για το υποθαλάσσιο έργο Utsira High στην Βόρεια Θάλασσα,
* την ανάθεση 118 χλμ. σωλήνων συγκόλλησης (HFW) από την Woodside Energy για το υποθαλάσσιο έργο Trion στον κόλπο του Μεξικό, και
* την κατασκευή και προμήθεια περίπου 35 χλμ. σωλήνων χάλυβα HFW για υποθαλάσσια έργα, στη Βόρεια Θάλασσα από την Subsea7.

Τέλος, η Σωληνουργεία Κορίνθου επιλέχθηκε ως προμηθευτής από την Northern Endurance Partnership (NEP), μια κοινοπραξία μεταξύ της BP, της Equinor και TotalEnergies, για έναν υποθαλάσσιο αγωγό μεταφοράς και αποθήκευσης διοξειδίου του άνθρακα στη Βόρεια Θάλασσα

Πέραν των παραπάνω, έγιναν κι άλλες αναθέσεις έργων στην Ιταλία, τη Ρουμανία, το Ισραήλ, τη Βόρεια και Νορβηγική Θάλασσα και τις ΗΠΑ, ενισχύοντας περαιτέρω την κερδοφορία του τομέα.

Το καθαρό χρηματοοικονομικό κόστος μειώθηκε κατά περισσότερο από το ένα τρίτο (-36% σε ετήσια βάση) και διαμορφώθηκε μόλις στα 18 εκατ. ευρώ, χάρη στη συνετή διαχείριση κεφαλαίου κίνησης που οδήγησε σε μείωσή του κατά 31 εκατ. ευρώ. Τα κέρδη προ φόρων υπερδιπλασιάστηκαν και ανήλθαν σε 63 εκατ. ευρώ, έναντι 24 εκατ. ευρώ το 2023, ενώ τα καθαρά κέρδη μετά φόρων αυξήθηκαν σημαντικά στα 48 εκατ. ευρώ, από 18 εκατ. ευρώ το 2023.

Ο καθαρός δανεισμός του τομέα μειώθηκε σημαντικά κατά 58 εκατ. ευρώ και ανήλθε σε 15 εκατ. ευρώ στις 31 Δεκεμβρίου 2024, λόγω της αυξημένης κερδοφορίας και του μειωμένου κεφαλαίου κίνησης. Έτσι, ο τομέας μπόρεσε χρησιμοποιώντας λειτουργικές ταμειακές ροές να χρηματοδοτήσει κεφαλαιουχικές δαπάνες ύψους 41 εκατ. ευρώ για τις βελτιώσεις σε παραγωγική δυναμικότητα που αναφέρθηκαν προηγουμένως.

**Μεταγενέστερα Γεγονότα**

Στις 5 Μαρτίου 2025, το Διοικητικό Συμβούλιο της Cenergy Holdings αποφάσισε να προτείνει στη Γενική Συνέλευση των μετόχων που θα πραγματοποιηθεί στις 27 Μαΐου 2025 τη διανομή μεικτού μερίσματος 0,14 ευρώ ανά μετοχή.

**Προοπτικές**

Είναι σαφές ότι η ενεργειακή μετάβαση βρίσκεται σε εξέλιξη, προσφέροντας μια εναλλακτική λύση απέναντι σε πολλές προκλήσεις που αντιμετωπίζει η παγκόσμια οικονομία. Η Cenergy Holdings διαδραματίζει ενεργό ρόλο σε αυτή τη μετάβαση που περιλαμβάνει τη βιώσιμη ηλεκτροδότηση σε παγκόσμιο επίπεδο και την προσπάθεια για απαλλαγή από τον άνθρακα. Η Εταιρεία μας είναι κατάλληλα προετοιμασμένη για να διαχειριστεί τις αβεβαιότητες που εξακολουθούν να υπάρχουν σε αυτό το διαρκώς μεταβαλλόμενο περιβάλλον και έχει ήδη αποδείξει την ικανότητά της να προσαρμόζεται γρήγορα στις συνεχείς εξελίξεις. Η ευελιξία και οι στρατηγικά τοποθετημένες επενδύσεις επέτρεψαν και στους δύο τομείς να αποκομίσουν οφέλη από αυτόν τον μετασχηματισμό, ενώ παραμένουμε ανοιχτοί σε περαιτέρω βελτιώσεις στη βιομηχανική αριστεία.

Ο **τομέας καλωδίων** διατηρεί τις ισχυρές μεσοπρόθεσμες χρηματοοικονομικές προοπτικές του, καθώς το ανεκτέλεστο υπόλοιπο παραγγελιών συνεχίζει να αυξάνεται και το σχέδιο επέκτασης της παραγωγικής δυναμικότητας προχωρά σύμφωνα με τον προγραμματισμό. Η αυξημένη ζήτηση για λύσεις ΑΠΕ στην Ευρώπη, η συνεχώς αυξανόμενη κατανάλωση ηλεκτρικής ενέργειας παγκοσμίως και οι αναβαθμίσεις των δικτύων ηλεκτροδότησης στις ανεπτυγμένες χώρες αποτελούν μερικές από τις κυριότερες τάσεις για την επόμενη δεκαετία. Οι εξελίξεις αυτές έχουν ενισχύσει σημαντικά τον στρατηγικό ρόλο των καλωδίων στην παγκόσμια οικονομία και, κατ’ επέκταση, υποστηρίζουν και όποια σχέδια παραγωγικής βελτίωσης στον τομέα, τροφοδοτώντας συνεχώς το ανεκτέλεστο υπόλοιπο παραγγελιών. Επιπλέον, η ζήτηση για καλωδιακά προϊόντα (χαμηλής, μέσης τάσης και τηλεπικοινωνιών) στις κύριες αγορές μας παραμένει ισχυρή, με τις παραγγελίες να αυξάνονται μέσω μακροπρόθεσμων συμβάσεων-πλαισίων. Τέλος, η επιτυχής Αύξηση Μετοχικού Κεφαλαίου θα επιτρέψει στον τομέα να δημιουργήσει μια τοπική παραγωγική βάση στις ΗΠΑ για χερσαία καλώδια. Όλοι αυτοί οι παράγοντες διαμορφώνουν μια θετική προοπτική για τον τομέα τόσο για το 2025 όσο και για το μεσοπρόθεσμο μέλλον.

Ο **τομέας των σωλήνων χάλυβα** ξεκινά τη νέα χρονιά με ισχυρό ανεκτέλεστο υπόλοιπο παραγγελιών και μια σταθερή ανταγωνιστική θέση σε μια συνολικά θετική αγορά. Οι πρόσφατες επενδύσεις στη γραμμή HSAW, σε συνδυασμό με τη μεγάλη ζήτηση για έργα σωλήνων μεγάλης διαμέτρου LSAW, καθώς και τις προηγμένες δυνατότητες κατεργασίας, δημιουργούν το κατάλληλο περιβάλλον για την αξιοποίηση νέων ευκαιριών. Κοιτώντας μπροστά, η Σωληνουργεία Κορίνθου αναμένει ότι το φυσικό αέριο θα παραμείνει το κύριο μεταβατικό καύσιμο σε παγκόσμιο επίπεδο, γεγονός που στηρίζει ακόμα περισσότερο την ήδη ισχυρή διεθνή παρουσία της εταιρείας. Επιπλέον, η πορεία προς την ενεργειακή μετάβαση και την οικονομία χαμηλών εκπομπών άνθρακα στηρίζει βραχυπρόθεσμα τόσο τα μεγάλα έργα δέσμευσης και αποθήκευσης άνθρακα (CCS) όσο και μακροπρόθεσμα, τις υποδομές υδρογόνου, δύο τομείς στους οποίους η Σωληνουργεία Κορίνθου κατέχει ηγετική θέση.

Με βάση τους παραπάνω παράγοντες, η Cenergy Holdings αναμένει το αναπροσαρμοσμένο EBITDA να κυμανθεί μεταξύ 300 και 330 εκατ. ευρώ για το οικονομικό έτος 2025. Αυτή η πρόβλεψη βασίζεται (α) στην ομαλή εκτέλεση των ενεργειακών έργων και στους δύο τομείς, (β) στη διατήρηση της ισχυρής ζήτησης για καλωδιακά προϊόντα, και (γ) σε περιορισμένο οικονομικό αντίκτυπο από το αβέβαιο παγκόσμιο γεωπολιτικό και μακροοικονομικό περιβάλλον, τις υψηλές πληθωριστικές πιέσεις ή/και τις προκλήσεις ή/και τις πιθανές διαταραχές της εφοδιαστικής αλυσίδας.

**Έκθεση του Ελεγκτή**

Ο ορκωτός ελεγκτής, PwC Bedrijfsrevisoren, που εκπροσωπείται από τον κ. Alexis Van Bavel, επιβεβαίωσε ότι από τον τακτικό έλεγχο, ο οποίος έχει ουσιωδώς ολοκληρωθεί, μέχρι σήμερα δεν προέκυψαν ουσιώδεις ανακρίβειες στο προσχέδιο της ενοποιημένης κατάστασης οικονομικής θέσης και της ενοποιημένης κατάστασης αποτελεσμάτων και ότι οι χρηματοοικονομικές πληροφορίες σε αυτό το Δελτίο Τύπου είναι συνεπείς από κάθε ουσιώδη άποψη με το προσχέδιο της ενοποιημένης κατάστασης οικονομικής θέσης και της ενοποιημένης κατάσταση αποτελεσμάτων καταστάσεων από όπου προέρχονται. Οι χρηματοοικονομικές πληροφορίες που αφορούν το 4ο τρίμηνο του 2024 και το 4ο τρίμηνο του 2023, όπως περιλαμβάνονται στο παρόν δελτίο τύπου, δεν έχουν ελεγχθεί.

**Οικονομικό Ημερολόγιο**

| Δημοσίευση / Γεγονός | Ημερομηνία |
| --- | --- |
| Ενημέρωση αναλυτών για Αποτελέσματα Χρήσης 2024 | 6 Μαρτίου 2025 |
| Δημοσίευση Ετήσιας Έκθεσης 2024 | 9 Απριλίου 2025 |
| Τακτική Γενική Συνέλευση 2025 | 27 Μαΐου 2025 |
| Αποτελέσματα 1ου τριμήνου 2025 | 27 Μαΐου 2025 |
| Ενημέρωση αναλυτών για Αποτελέσματα Χρήσης 1ου τριμήνου 2025 | 28 Μαΐου 2025 |
| Αποκοπή μερίσματος χρήσης 2024[[6]](#footnote-7) | 24 Ιούνιου 2025 |
| Δικαιούχοι μερίσματος χρήσης 2024 – Ημερομηνία Καταγραφής | 25 Ιούνιου 2025 |
| Καταβολή μερίσματος χρήσης 2024 | 26 Ιούνιου 2025 |
| Εξαμηνιαία αποτελέσματα 2025 | 17 Σεπτεμβρίου 2025 |
| Ενημέρωση αναλυτών για Αποτελέσματα Χρήσης 1ου εξαμήνου 2025 | 18 Σεπτεμβρίου 2025 |

Η Ετήσια Έκθεση για τη χρήση από την 1η Ιανουαρίου 2024 έως την 31η Δεκεμβρίου 2024 θα αναρτηθεί στην ιστοσελίδα της εταιρείας, [www.cenergyholdings.com](http://www.cenergyholdings.com), στην ιστοσελίδα του Χρηματιστηρίου Βρυξελλών Euronext [www.euronext.com](http://www.euronext.com/), καθώς και στην ιστοσελίδα του Χρηματιστηρίου Αθηνών [www.athexgroup.gr](http://www.athexgroup.gr).

*ΔΗΛΩΣΗ ΑΠΟΠΟΙΗΣΗΣ ΕΥΘΥΝΗΣ: Τυχόν δηλώσεις για μελλοντικές εκτιμήσεις που ενδεχομένως συμπεριλαμβάνονται στο παρόν δελτίο τύπου αφορούν ή βασίζονται στις τρέχουσες προσδοκίες, στον σχεδιασμό και στην αντίληψη της διοίκησης της εταιρείας μας σχετικά, μεταξύ άλλων, με τα μελλοντικά αποτελέσματα των δραστηριοτήτων της Cenergy Holdings, την οικονομική θέση, την ρευστότητα, τις προοπτικές, την ανάπτυξη, την στρατηγική ή τις εξελίξεις σχετικά με τις αγορές στις οποίες δραστηριοποιούνται οι θυγατρικές της. Τέτοιες δηλώσεις για μελλοντικές εκτιμήσεις θα πρέπει να αντιμετωπίζονται ως απεικόνιση των πληροφοριών, των στοιχείων και των αντιλήψεων κατά την ημερομηνία δημοσίευσης του παρόντος δελτίου τύπου. Ως εκ τούτου, σας προτρέπουμε να μην βασίζεστε υπέρ του δέοντος σε αυτές, δεδομένου ότι εκ φύσεως, οι δηλώσεις για μελλοντικές εκτιμήσεις υπόκεινται σε κινδύνους, αβεβαιότητες και υποθέσεις που θα μπορούσαν ουσιωδώς να μεταβάλλουν τα πραγματικά αποτελέσματα ή τα μελλοντικά γεγονότα σε σύγκριση με όσα διατυπώνονται ή υπονοούνται με αυτές. Το αποτέλεσμα και οι χρηματοοικονομικές επιπτώσεις από τις αντιλήψεις, τις προθέσεις και τα γεγονότα που περιγράφονται στο παρόν μπορεί να επηρεαστούν αρνητικά από αυτούς τους κινδύνους, τις αβεβαιότητες και τις υποθέσεις. Οι δηλώσεις για μελλοντικές εκτιμήσεις που περιέχονται στο παρόν δελτίο τύπου και σχετίζονται με τάσεις ή τρέχουσες δραστηριότητες, δεν θα πρέπει να θεωρούνται ως έκθεση της μελλοντικής θέσης των τάσεων και των δραστηριοτήτων αυτών. Ουδεμία υποχρέωση αναλαμβάνουμε για να ενημερώσουμε ή να αναθεωρήσουμε τυχόν δηλώσεις για μελλοντικές εκτιμήσεις, είτε ως αποτέλεσμα νέων πληροφοριών είτε ως αποτέλεσμα εξελίξεων, μελλοντικών γεγονότων ή άλλων. Οι πληροφορίες που περιλαμβάνονται στο παρόν δελτίο τύπου μπορεί να μεταβληθούν χωρίς ειδοποίηση. Ο αναγνώστης δεν θα πρέπει να βασίσει παράγωγη αναφορά στη βάση των πληροφοριών που περιέχονται στο παρόν, οι οποίες δεν καλύπτονται από έμμεση ή ευθεία εγγύηση σχετικά με το δίκαιο, ακριβές, εύλογο και πλήρες αυτών. Το παρόν δελτίο τύπου συντάχθηκε στην αγγλική γλώσσα και έχει μεταφραστεί στην γαλλική και την ελληνική γλώσσα. Σε περίπτωση αποκλίσεων μεταξύ των εκδόσεων, επικρατούσα θεωρείται η αγγλική έκδοση.*

**Σχετικά με τη Cenergy Holdings**

*Η Cenergy Holdings είναι μια Βέλγικη εταιρεία συμμετοχών εισηγμένη τόσο στο Χρηματιστήριο των Βρυξελλών όσο και στο Χρηματιστήριο των Αθηνών, επενδύοντας σε κορυφαίες βιομηχανικές εταιρείες, εστιάζοντας στην αυξανόμενη παγκόσμια ζήτηση μεταφοράς ενέργειας, ανανεώσιμων πηγών ενέργειας και μετάδοσης δεδομένων. Το χαρτοφυλάκιο της Cenergy Holdings αποτελείται από τη Σωληνουργεία Κορίνθου και τη Hellenic Cables, εταιρείες που βρίσκονται στην πρώτη γραμμή των αντίστοιχων τομέων ανάπτυξης. Η Hellenic Cables είναι ένας από τους μεγαλύτερους παραγωγούς καλωδίων στην Ευρώπη, κατασκευάζοντας καλώδια ισχύος και τηλεπικοινωνιών καθώς και υποβρύχια καλώδια. Η Σωληνουργεία Κορίνθου είναι παγκόσμιος ηγέτης στην κατασκευή σωλήνων χάλυβα για τον τομέα ενέργειας και σημαντικός παραγωγός κοίλων τμημάτων χάλυβα για τον κατασκευαστικό τομέα. Για περισσότερες πληροφορίες σχετικά με την εταιρεία μας, παρακαλώ επισκεφθείτε την ιστοσελίδα μας* [*www.cenergyholdings.com*](http://www.cenergyholdings.com)*.*

**Πληροφορίες**

Για περισσότερες πληροφορίες, μπορείτε να επικοινωνείτε:

**Σοφία Ζαΐρη**

**Διευθύντρια Επενδυτικών Σχέσεων**

Τηλ: +30 210 6787111, 6787773

Email: [ir@cenergyholdings.com](mailto:ir@cenergyholdings.com)

**Παράρτημα Α – Ενοποιημένη Κατάσταση Αποτελεσμάτων**

|  |  |  |  |
| --- | --- | --- | --- |
|  | **Για τη χρήση που έληξε 31 Δεκεμβρίου** | | |
| *Ποσά σε χιλιάδες ευρώ* | **2024** |  | **2023** |
| **Πωλήσεις** | 1.796,448 |  | 1.627.724 |
| Κόστος πωληθέντων | (1.502.172) |  | (1.401.283) |
| **Μικτό κέρδος** | **294.276** |  | **226.441** |
| Λοιπά έσοδα | 11.602 |  | 5.839 |
| Έξοδα διάθεσης | (16.563) |  | (16.488) |
| Έξοδα διοίκησης | (43.540) |  | (37.412) |
| Ζημία απομείωσης απαιτήσεων και συμβατικών περιουσιακών στοιχείων | 425 |  | (538) |
| Λοιπά έξοδα | (6.528) |  | (9.339) |
| **Λειτουργικά κέρδη** | **239.672** |  | **168.503** |
| Χρηματοοικονομικά έσοδα | 3.540 |  | 1.070 |
| Χρηματοοικονομικά έξοδα | (65.927) |  | (75.052) |
| **Καθαρό χρηματοοικονομικό κόστος** | **(62.387)** |  | **(73.982)** |
| Κέρδη από συγγενείς επιχειρήσεις, καθαρά από φόρους | 1.945 |  | 836 |
| **Κέρδη προ φόρων** | **179.230** |  | **95.357** |
| Φόρος εισοδήματος | (39.827) |  | (22.399) |
| **Κέρδη περιόδου** | **139.404** |  | **72.958** |
|  |  |  |  |
| **Κέρδη αποδιδόμενα σε:** |  |  |  |
| Μετόχους της Εταιρείας | 139.400 |  | 72.955 |
| Δικαιώματα μειοψηφίας | 4 |  | 4 |
|  | **139.404** |  | **72.958** |

**Παράτημα Β - Χρηματοοικονομική Πληροφόρηση ανά κλάδο**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Ποσά σε χιλιάδες ευρώ* | **Καλώδια** | | **Σωλήνες Χάλυβα** | | **Λοιπές δραστηριότητες** | | **Σύνολο** | |
|  | **2024** | **2023** | **2024** | **2023** | **2024** | **2023** | **2024** | **2023** |
| **Πωλήσεις** | **1.223.535** | **1.046.871** | **572.913** | **580.853** | **-** | **-** | **1.796.448** | **1.627.724** |
| **Μικτό κέρδος** | 193.873 | 155.689 | 100.403 | 70.752 | - | - | 294.276 | 226.441 |
| **Λειτουργικά κέρδη / (ζημιές)** | **161.582** | **118.244** | **80.858** | **52.793** | **(2.767)** | **(2.534)** | **239.672** | **168.503** |
| Χρηματοοικονομικά έσοδα | 784 | 648 | 428 | 333 | 2.328 | 89 | 3.540 | 1.070 |
| Χρηματοοικονομικά έξοδα | (47.443) | (46.661) | (18.462) | (28.386) | (23) | (5) | (65.927) | (75.052) |
| Κέρδη / (ζημιές) από συγγενείς επιχειρήσεις, καθαρά από φόρους | - | - | 256 | (1.036) | 1.689 | 1.872 | 1.945 | 836 |
| **Κέρδη / (ζημιές) προ φόρων** | **114.923** | **72.230** | **63.080** | **23.705** | **1.228** | **(579)** | **179.230** | **95.357** |
| Φόρος εισοδήματος | (24.813) | (16.739) | (15.014) | (5.660) | - | - | (39.827) | (22.399) |
| **Κέρδη / (ζημιές) μετά φόρων** | **90.110** | **55.492** | **48.066** | **18.046** | **1.228** | **(579)** | **139.404** | **72.958** |

**Παράρτημα Γ – Ενοποιημένη Κατάσταση Οικονομικής Θέσης**

|  |  |  |  |
| --- | --- | --- | --- |
| *Ποσά σε χιλιάδες ευρώ* | **31 Δεκεμβρίου 2024 2023022** |  | **31 Δεκεμβρίου 2023** |
| **ΕΝΕΡΓΗΤΙΚΟ** |  |  |  |
| **Μη κυκλοφορούν ενεργητικό** |  |  |  |
| Ενσώματα πάγια στοιχεία | 850.478 |  | 627.459 |
| Δικαιώματα χρήσης περιουσιακών στοιχείων | 8.749 |  | 8.599 |
| Άυλα περιουσιακά στοιχεία | 40.902 |  | 36.191 |
| Επενδύσεις σε ακίνητα | 155 |  | 155 |
| Συμμετοχές σε συγγενείς επιχειρήσεις | 31.913 |  | 34.202 |
| Λοιπές επενδύσεις | 4.500 |  | 6.883 |
| Παράγωγα | 495 |  | 1.140 |
| Εμπορικές και λοιπές απαιτήσεις | 534 |  | 1.529 |
| Κόστος συμβάσεων | 222 |  | 331 |
| Αναβαλλόμενες φορολογικές απαιτήσεις | 10.692 |  | 4.707 |
|  | **948.640** |  | **721,196** |
| **Κυκλοφορούν ενεργητικό** |  |  |  |
| Αποθέματα | 505.580 |  | 444.360 |
| Εμπορικές και λοιπές απαιτήσεις | 139.588 |  | 243.579 |
| Συμβατικά περιουσιακά στοιχεία | 242.572 |  | 227.203 |
| Κόστος συμβάσεων | 288 |  | 50 |
| Προκαταβολή φόρου εισοδήματος | 18.329 |  | 9.019 |
| Παράγωγα | 4.928 |  | 10.351 |
| Ταμειακά διαθέσιμα και ισοδύναμα | 442.461 |  | 183.400 |
|  | **1.353.747** |  | **1.117.962** |
| **Σύνολο ενεργητικού** | **2.302.387** |  | **1.839.158** |
| **ΙΔΙΑ ΚΕΦΑΛΑΙΑ** |  |  |  |
| Μετοχικό κεφάλαιο | 131.669 |  | 117.892 |
| Διαφορά από έκδοση μετοχών υπέρ το άρτιο | 232.059 |  | 58.600 |
| Ιδίες Μετοχές | (1.127) |  | - |
| Αποθεματικά | 36.205 |  | 42.741 |
| Κέρδη εις νέο | 312.047 |  | 185.804 |
| **Ίδια κεφάλαια μετόχων της Εταιρείας** | **710.852** |  | **405.037** |
| Δικαιώματα μειοψηφίας | 45 |  | 41 |
| **Σύνολο ιδίων κεφαλαίων** | **710.897** |  | **405.078** |
| **ΥΠΟΧΡΕΩΣΕΙΣ** |  |  |  |
| **Μακροπρόθεσμες υποχρεώσεις** |  |  |  |
| Δανεισμός | 243.480 |  | 208.414 |
| Υποχρεώσεις από μισθώσεις | 6.315 |  | 6.244 |
| Υποχρεώσεις παροχών προσωπικού | 4.034 |  | 3.555 |
| Επιχορηγήσεις | 13.379 |  | 14.123 |
| Προμηθευτές και λοιπές υποχρεώσεις | 59 |  | - |
| Αναβαλλόμενες φορολογικές υποχρεώσεις | 61.013 |  | 43.332 |
| Συμβατικές υποχρεώσεις | 5.000 |  | 12.606 |
|  | **333.281** |  | **288.273** |
| **Βραχυπρόθεσμες υποχρεώσεις** |  |  |  |
| Δανεισμός | 342.048 |  | 343.962 |
| Υποχρεώσεις από μισθώσεις | 2.837 |  | 2.352 |
| Προμηθευτές και λοιπές υποχρεώσεις | 667.000 |  | 519.926 |
| Προβλέψεις | 17.813 |  | 15.460 |
| Συμβατικές υποχρεώσεις | 200.853 |  | 252.627 |
| Υποχρέωση από φόρο εισοδήματος | 21.946 |  | 10.815 |
| Παράγωγα | 5.712 |  | 665 |
|  | **1.258.209** |  | **1.145.807** |
| **Σύνολο υποχρεώσεων** | **1.591.490** |  | **1.434.080** |
| **Σύνολο ιδίων κεφαλαίων και υποχρεώσεων** | **2.302.387** |  | **1.839.158** |

**Παράρτημα Δ – Εναλλακτικά μέτρα απόδοσης**

Παράλληλα με τα αποτελέσματα που αναφέρονται σύμφωνα με τα Διεθνή Πρότυπα Χρηματοοικονομικής Αναφοράς («ΔΠΧΑ»), όπως υιοθετήθηκαν από την Ευρωπαϊκή Ένωση, το παρόν δελτίο τύπου περιέχει πληροφορίες σχετικά με ορισμένα εναλλακτικά μέτρα απόδοσης που δεν καταρτίζονται σύμφωνα με τα ΔΠΧΑ («Εναλλακτικά Μέτρα Απόδοσης» ή «ΕΜΑ»). Τα ΕΜΑ που χρησιμοποιούνται στο παρόν δελτίο τύπου είναι τα εξής: **Κέρδη προ φόρων, χρηματοδοτικών και επενδυτικών αποτελεσμάτων (EBIT), Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT), Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA), Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA)** και **Καθαρός δανεισμός.** Οι συμφωνίες με τα άμεσα συγκρίσιμα χρηματοοικονομικά μέτρα των ΔΠΧΑ παρουσιάζονται στη συνέχεια.

Πιστεύουμε ότι αυτά τα ΕΜΑ είναι σημαντικά συμπληρωματικά μέτρα των λειτουργικών και οικονομικών επιδόσεών μας και χρησιμοποιούνται συχνά από οικονομικούς αναλυτές, επενδυτές και άλλα μέρη που δραστηριοποιούνται στην αξιολόγηση εταιρειών στον κλάδο των σωλήνων χάλυβα καθώς και στον κλάδο παραγωγής, διανομής και εμπορίας καλωδίων. Παρέχοντας αυτές τις πληροφορίες μαζί με τις συμφωνίες που περιλαμβάνονται στο παρόν παράρτημα, πιστεύουμε ότι οι επενδυτές θα έχουν τη δυνατότητα να κατανοήσουν καλύτερα τις δραστηριότητές μας, τα αποτελέσματα των λειτουργιών μας και την οικονομική κατάστασή μας. Ωστόσο, αυτά τα ΕΜΑ δεν πρέπει να θεωρούνται ως εναλλακτικά αυτών που ήδη έχουν υιοθετηθεί από τα ΔΠΧΑ.

Αυτά τα ΕΜΑ αποτελούν επίσης κύριους δείκτες επιδόσεων βάσει των οποίων η Cenergy Holdings καταρτίζει, παρακολουθεί και αξιολογεί τους ετήσιους προϋπολογισμούς και τα μακροπρόθεσμα (5ετή) προγράμματά της. Ωστόσο, πρέπει να επισημανθεί ότι τα αναπροσαρμοσμένα στοιχεία δεν πρέπει να θεωρούνται μη λειτουργικά ή μη επαναλαμβανόμενα.

Τα EBIT, αναπροσαρμοσμένα ΕΒΙΤ, EBITDA και αναπροσαρμοσμένα EBITDA έχουν περιορισμούς ως αναλυτικά εργαλεία και οι επενδυτές δεν πρέπει να τα εξετάζουν μεμονωμένα ή ως υποκατάστατο της ανάλυσης των αποτελεσμάτων εκμετάλλευσης όπως αναφέρονται βάσει των ΔΠΧΑ και ενδέχεται να μην είναι συγκρίσιμα με μέτρα άλλων εταιρειών με παρεμφερή τίτλο.

Οι ορισμοί των ΕΜΑ παρέμειναν αμετάβλητοι σε σχέση με αυτούς που ίσχυαν στις 31 Δεκεμβρίου 2023. Οι ορισμοί των ΕΜΑ είναι οι εξής:

Ως **EBIT** ορίζεται το αποτέλεσμα της περιόδου (κέρδη μετά από φόρους) πριν από:

* φόρο εισοδήματος,
* καθαρά χρηματοοικονομικά έξοδα

Ως **EBITDA** ορίζεται το αποτέλεσμα της περιόδου (κέρδη μετά από φόρους) πριν από:

* φόρο εισοδήματος,
* καθαρά χρηματοοικονομικά έξοδα
* αποσβέσεις

Τα **α-EBIT** και **α-EBITDA** ορίζονται ως EBIT και EBITDA, αντίστοιχα, αναπροσαρμοσμένα ώστε να μην περιλαμβάνουν:

* αποτέλεσμα μετάλλου,
* απομείωση / αντιλογισμό απομείωσης από ενσώματα, άυλα πάγια στοιχεία και επενδύσεις σε ακίνητα,
* απομείωση / αντιλογισμό απομείωσης επενδύσεων,
* κέρδη / ζημιές από πωλήσεις ενσώματων στοιχείων, άυλων περιουσιακών στοιχείων, επενδύσεων σε ακίνητα και επενδύσεων,
* έκτακτα δικαστικά έξοδα και πρόστιμα, και
* λοιπά έκτακτα ή ασυνήθη έσοδα / έξοδα.

Ο **καθαρός δανεισμός** ορίζεται ως το σύνολο από:

* Μακροπρόθεσμα δάνεια και υποχρεώσεις από μισθώσεις
* Βραχυπρόθεσμα δάνεια και υποχρεώσεις από μισθώσεις

Μείον:

* Ταμειακά διαθέσιμα και ισοδύναμα

**Πίνακες Συμφωνίας:**

**EBIT and EBITDA:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **2024** | **2023** | **2024** | **2023** | **2024** | **2023** | **2024** | **2023** |
| **Κέρδη / (Ζημίες) προ φόρων (όπως δημοσιεύονται στην Ενοποιημένη Κατάσταση Αποτελεσμάτων)** | **114.923** | **72.230** | **63.080** | **23.705** | **1.228** | **(579)** | **179.230** | **95.357** |
| ***Προσαρμογές για:*** |  |  |  |  |  |  |  |  |
| Καθαρό χρηματοοικονομικό κόστος | 46.659 | 46.013 | 18.034 | 28.052 | (2.305) | (84) | 62.387 | 73.982 |
| **EBIT** | **161.582** | **118.244** | **81.113** | **51.758** | **(1.077)** | **(662)** | **241.618** | **169.339** |
| ***Επανενσωμάτωση:*** |  |  |  |  |  |  |  |  |
| Αποσβέσεις | 24.393 | 20.242 | 10.209 | 9.636 | 8 | 11 | 34.611 | 29.889 |
| **Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)** | **185.975** | **138.485** | **91.323** | **61.394** | **(1.069)** | **(651)** | **276.228** | **199.228** |

**a-EBIT and a-EBITDA:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **2024** | **2023** | **2024** | **2023** | **2024** | **2023** | **2024** | **2023** |
| **EBIT** | **161.582** | **118.244** | **81.113** | **51.758** | **(1.077)** | **(662)** | **241.618** | **169.339** |
| ***Προσαρμογές για:*** |  |  |  |  |  |  |  |  |
| Αποτέλεσμα Μετάλλου (1) | (2.542) | 8.213 | - | - | - | - | (2.542) | 8.213 |
| Απομείωση ενσώματων πάγιων στοιχείων | 457 | - | - | - | - | - | 457 |  |
| Ζημία από διαγραφή ενσώματων πάγιων στοιχείων | 526 | 3.635 | - | - | - | - | 526 | 3.635 |
| (Κέρδη)/ Ζημιές από πωλήσεις πάγιων στοιχείων | (110) | (57) | (30) | - | - | - | (139) | (57) |
| Απομείωση συγγενούς εταιρείας | - | - | - | 2.766 | - | - | - | 2.766 |
| (Έσοδα) από τερματισμό σύμβασης με πελάτη(2) | (4.295) | - | - | - | - | - | (4.295) | - |
| Έξοδα / (Έσοδα) από συμφωνίες διακανονισμού με προμηθευτές | (596) | - | 2.500 | - | - | - | 1.904 | - |
| **Αναπροσαρμοσμένα EBIT** | **155.022** | **130.034** | **83.584** | **54.524** | **(1.077)** | **(662)** | **237.528** | **183.896** |
| ***Επανενσωμάτωση:*** |  |  |  |  |  |  |  |  |
| Αποσβέσεις | 24.393 | 20.242 | 10.209 | 9.636 | 8 | 11 | 34.611 | 29.889 |
| **Αναπροσαρμοσμένα EBITDA** | **179.415** | **150.276** | **93.793** | **64.159** | **(1.069)** | **(651)** | **272.139** | **213.785** |

1. *Το αποτέλεσμα μετάλλου είναι η επίδραση στα αποτελέσματα που προκύπτει από διακυμάνσεις των τιμών αγοράς των υποκείμενων μετάλλων (σιδηρούχα και μη σιδηρούχα) που χρησιμοποιούν οι θυγατρικές της Cenergy Holdings ως πρώτες ύλες στις διαδικασίες παραγωγής του τελικού προϊόντος τους. Το αποτέλεσμα μετάλλου προκύπτει λόγω:*

*(i) του χρονικού διαστήματος που μεσολαβεί ανάμεσα στην τιμολόγηση των αγορών μετάλλων, την κατοχή και επεξεργασία των μετάλλων, και στην τιμολόγηση της πώλησης των τελικών αποθεμάτων στους πελάτες,*

*(ii) της επίδρασης του υπολοίπου αποθεμάτων κατά την αρχή της περιόδου (το οποίο, με τη σειρά του, επηρεάζεται από τις τιμές μετάλλων των προηγούμενων περιόδων) στο ποσό που αναφέρεται ως Κόστος Πωληθέντων, λόγω της χρησιμοποιούμενης μεθόδου κοστολόγησης (π.χ. σταθμισμένος μέσος όρος), και/ή*

*(iii) ορισμένων συμβάσεων πελατών που περιέχουν δεσμεύσεις σταθερών τιμών και έχουν ως αποτέλεσμα την έκθεση σε μεταβολές των τιμών των μετάλλων για το χρονικό διάστημα από τη στιγμή που ορίζεται η τιμή πώλησης έως τη στιγμή της πραγματικής πώλησης.*

1. *Σύμφωνα με σύμβαση που υπογράφηκε με πελάτη του κλάδου καλωδίων, καταβλήθηκε προκαταβολή ύψους 4.295 χιλιάδων ευρώ κατά τη διάρκεια των ετών 2023 και 2024. Η εν λόγω σύμβαση τερματίστηκε λόγω μη υλοποίησης του έργου και, σύμφωνα με τις σχετικές συμβατικές διατάξεις, η θυγατρική της Cenergy Holdings είχε το δικαίωμα να διατηρήσει την ανωτέρω προκαταβολή χωρίς περαιτέρω υποχρεώσεις προς τον πελάτη. Συνεπώς, το σχετικό ποσό καταχωρήθηκε στην Ενοποιημένη Κατάσταση Κερδών ή Ζημιών ως «Λοιπά έσοδα.»*

**Καθαρός Δανεισμός:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες Χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **31 Δεκ 2024** | **31 Δεκ 2023** | **31 Δεκ 2024** | **31 Δεκ 2023** | **31 Δεκ 2024** | **31 Δεκ 2023** | **31 Δεκ 2024** | **31 Δεκ 2023** |
| Μακροπρόθεσμα δάνεια και υποχρεώσεις από μισθώσεις | 229.820 | 180.292 | 19.969 | 34.353 | 6 | 13 | 249.795 | 214.658 |
| Βραχυπρόθεσμα δάνεια και υποχρεώσεις από μισθώσεις | 304.255 | 255.223 | 40.623 | 91.084 | 7 | 7 | 344.885 | 346.314 |
| Ταμειακά διαθέσιμα και ισοδύναμα | (219.963) | (131.153) | (45.316) | (51.885) | (177.182) | (363) | (442.461) | (183.400) |
| **Καθαρός δανεισμός** | **314.112** | **304.362** | **15.275** | **73.552** | **(177.169)** | **(343)** | **152.218** | **377.572** |

1. *Για τον ορισμό του αναπροσαρμοσμένου EBITDA, ανατρέξτε στο Παράρτημα Δ «Εναλλακτικά Μέτρα Απόδοσης (ΕΜΑ)».* [↑](#footnote-ref-2)
2. *Καθαρός δανεισμός / EBITDA, όπως ορίζεται στο Παράρτημα Δ «'Εναλλακτικά Μέτρα Απόδοσης (ΕΜΑ)»* [↑](#footnote-ref-3)
3. 3 *Το ανεκτέλεστο υπόλοιπο παραγγελιών περιλαμβάνει υπογεγραμμένες συμβάσεις, καθώς και έργα που δεν έχουν ακόμα υπογραφεί για τα οποία όμως οι θυγατρικές εταιρείες έχουν λάβει επιστολή κατακύρωσης ή έχουν ανακηρυχθεί ως ο προτιμητέος ανάδοχος («preferred bidder»).* [↑](#footnote-ref-4)
4. *Το κεφάλαιο κίνησης ορίζεται ως το άθροισμα των: α) αποθεμάτων, β) βραχυπρόθεσμων εμπορικών και λοιπών απαιτήσεων, γ) συμβατικών περιουσιακών στοιχείων, δ) βραχυπρόθεσμου κόστους συμβάσεων, ε) προκαταβολής φόρου εισοδήματος, μείον στ) βραχυπρόθεσμων εμπορικών και λοιπών υποχρεώσεων, ζ) προβλέψεων, η) βραχυπρόθεσμων και μακροπρόθεσμων συμβατικών υποχρεώσεων και θ) υποχρέωσης από φόρο εισοδήματος.* [↑](#footnote-ref-5)
5. *Οι ελεύθερες ταμειακές ροές ορίζονται ως οι καθαρές ταμειακές εισροές από λειτουργικές δραστηριότητες μείον τις ταμειακές εκροές που χρησιμοποιούνται για την απόκτηση ενσώματων και άυλων περιουσιακών στοιχείων.* [↑](#footnote-ref-6)
6. *Οι μετοχές θα διαπραγματεύονται χωρίς δικαίωμα μερίσματος μετά την ημερομηνία λήξης των ΣΜΕ επί μετοχών, των δικαιωμάτων προαίρεσης επί μετοχών και των ΣΜΕ και δικαιωμάτων προαίρεσης επί του δείκτη FTSE/ATHEX Large Cap στο Χ.Α.Α, δηλ. μετά την 20η Ιουνίου 2025.* [↑](#footnote-ref-7)